Sámi Grand Prix 2024

Sámi Grand Prix 2024 lâi Sámi Grand Prix -juoigâm- já lávlumkišto, mon Säämi muusikfestivaal -servi ornij Kuovdâkiäinust Taažâ peln pessijâšlávurduv njuhčâmáánu 30. peeivi 2024 pessijâšmarkkânij ääigi. Tot lâi 34. tohe, ko kišto uárnejui. Kuovâmáánu 6. peeivi 2024 kišto uásálisteeh já pitáh almottuvvojii. Njuhčâmáánu 1. peeivi 2024 DAT almostitij ive 2024 nurâldâhskiäru njuolgist muusikpalvâlussáid neetist. Juoigâmuási vuoitij Nils-Ove Kuorak olmoošjuáigusáin Njeallječalmmát. Lávlumuási vuoitij Bycecilia pittáin Mannem åajaldahteme.

 Formaat 
Kiišton puovtij uásálistiđ tuše uđđâ pitáigijn, moh lijjii monnii sämikielân já moh iä lamaš ovdil almostum. Pitáh oovdânpuáhtojii konsertist pessijâšmarkkânij ääigi pessijâšlávurduv Báktehárji-maaŋgâtooimâhaalist. Siämmást livekonsert čaittui njuolgâ vuolgâttâssân NRK 1:st, NRK TV:st já radio peht. Taan ive livekonsert čaittui njuolgâ vuolgâttâssân meid Ruotâ já Suomâ peln. Vuolgâttâs lâi puáhtám keččâđ já vyeittee lâi puáhtám jienâstiđ kost peri maailmist.

 Jođetteijeeh 
Ive 2024 kišto jođetteijen láin sämmiliih Natalie Carrion já Ole Máhtte Hætta Gaup.

 Juoigâm- já lávlumuásih 
Ovdebij iivij náál kištoost lijjii kyehti uási: juoigâmuási já lávlumuási. 
Juoigâmuási uásálisteeh
 Staatâ teikkâ eennâm  Uásálistee  Juáigus  Kielâ     John Steinar Baal  Virtni borgačalbmi  orjâlâškielâ    Lávre Johan Eira  Máhtte Issát  orjâlâškielâ    Máret Inger Gaup Skum  Mikkel Heandarat  orjâlâškielâ    Máret Rávná  Piera Niillas Wigelius  orjâlâškielâ   Nils Ove Kuorak  Njeallječalmmát  orjâlâškielâ   Simon Issát Marainen  Iežáhuvvan áiggit  orjâlâškielâ

Lávlumuási uásálisteeh
 Staatâ teikkâ eennâm  Uásálistee  Laavlâ  Kielâ   Ánndaris Rimpi  I goassak vuollána  juulevsämikielâ   Bycecilia  Mannem åajaldahteme  maadâsämikielâ   Hanna Nutti  Áhpi  orjâlâškielâ   Ingá Máiiá  Giitusat  orjâlâškielâ   NTÏV  Čáhci  orjâlâškielâ   Sivvu  Govddun  orjâlâškielâ

Áillohaš-muusikpalhâšume
Ive 2024 Áillohaš-muusikpalhâšume vuoitij Ella Marie Hætta Isaksen.

Käldeeh

*